شەفەق نیوز/ دەزگای تەندروسی لە ئیدارەی سەروەخوەیی لە باکوور و خوەرهەڵات سوریا، ئمڕوو سێسەممە، راگەیان تۆمارکردن هەفت مردن وە ڤایڕۆس کۆڕۆنا لە ناوچەیل باکوور و خوەرهەڵات سوریا.
دکتۆر جوان موستەفا هاوسەرۆک دەزگای تەندروسی لە ئیدارەی سەروەخوەیی لە باکوور و خوەرهەڵات سوریا وت: مردنە نووەکان ئەرا پیاو و ژنیگ لە قامیشلۆ، و پیاو و ژنیگ لە حەسەکە، و پیاو و ژنیگ لە مەنبج، و پیاویگ لە دێرک تۆمار کریان.
موستەفا وتیش؛ ٢٣٢ تووشهاتن نوو وە ڤایڕۆس کۆڤید- ١٩ لە ناوچەیل ئیدارەی سەروەخوەیی لە باکوور و خوەرهەڵات سوریا ئەرا ١٢٢ پیاو وو١١٠ ژن تۆمار کردنە.
تووشهاننە نووەکان وەیجوورە بەشەوە بوین: ٣٢ حەسەکە، ٥١ قامیشلۆ، ٢٣ دێرک، ١٠ دەرباسیە، ٣ کۆبانی، ٢٨ ێیقە، ٣٢ تەبەقە، ٣٨ دێر زۆر٣ مەنبج، ١١ کامپ هۆل.
جی باسە ک ژمارەی تووشهاتنەکان لە ناوچەیل ئیدارەی سەروەخوەیی لە باکوور و خوەرهەڵات سوریا رەسیە ٢٤٢١٨، لەلیان ٤٧٩ مردنە، و ١٤٥٦ خاسەو بوینە.
